MUNICIPIUL DEVA

CENTRUL CULTURAL „DRĂGAN MUNTEAN” DEVA

Nr. 204/14.02.2022

**RAPORT DE SPECIALITATE**

la proiectul de hotărâre privind modificarea organigramei și a statului de funcții pentru Centrul Cultural “Drăgan Muntean” Deva

Centrul Cultural ”Drăgan Muntean” Deva din subordinea Consiliului local al municipiului Deva, analizând Referatul de aprobare prezentat de Primarul municipiului Deva, domnul Nicolae Florin Oancea la proiectul de hotărâre privind modificarea organigramei și a statului de funcții pentru Centrul Cultural “Drăgan Muntean” Deva, supune atenției Consiliului local următoarele :

În prezent organigrama, statul de funcții și Regulamentul de Organizare și Funcționare pentru Centrul Cultural “Drăgan Muntean” Deva din subordinea Consiliului Local Deva sunt aprobate prin Hotărârea Consiliului Local nr. 57 / 2021, cu modificările și completările ulterioare .

Având în vedere necesitatea efectuării reparațiilor și lucrărilor de întreținere ale sediului, pentru a putea îndeplini agenda culturala aprobată pe anul 2022, s-a propus suplimentarea numărului de posturi din Compartimentul administrativ al Centrului Cultural „Drăgan Muntean” Deva.

În cursul anului 2020, în cadrul ”Serviciului administrarea domeniului public și privat” din Direcția Deva 2020 a aparatului de specialitate al Primarului municipiului Deva au fost preluate mai multe posturi printre care și două posturi de Muncitor calificat, treapta I, cu calificare tâmplărie și cu calificare instalator, din cadrul Centrului Cultural „Drăgan Muntean” Deva, pentru a desfășura diverse lucrări administrative.

Având în vedere experiența celor două persoane în lucrările privind:

- buna funcționare a scenei din sala de spectacole, reparații curente a mobilierului - pentru persoana cu calificare de tâmplar;

- întreținerea și remedierea defecțiunilor instalațiilor de apă - pentru persoana cu calificare de instalator;

Ținând cont de calificările celor două persoane, respectiv tâmplar/instalator, care ar fi extrem de utile desfășurării activității curente a Centrului Cultural Drăgan Muntean, s-a propus preluarea următoarelor posturi din cadrul Compartimentului administrarea domeniului public și privat - ”Serviciului administrarea domeniului public și privat” din Direcția Deva 2020 a aparatului de specialitate al Primarului municipiului Deva în cadrul Compartimentului administrativ al Centrului Cultural Drăgan Muntean:

1. Postul de muncitor calificat treapta I - calificare tâmplar

2. Postul de muncitor calificat treapta I - calificare instalator

Preluarea celor două posturi de muncitor calificat, treapta I se va face cu acordul titularilor pe posturi și se încadrează în cheltuielile de personal aprobate pe anul 2022.

Totodată propunem transformarea unui post de Referent de specialitate, grad IA din cadrul ”Compartimentului proiecte și programe culturale”, devenit vacant la data de 01.02.2022, în post de Referent de specialitate, grad II pentru a face mai accesibile condițiile de ocupare a postului în ceea ce privește vechimea în specialitatea studiilor.

Preluarea celor două posturi și transformarea postului vacant vor duce la modificarea organigramei și statului de funcții, după cum urmează:

Modificări în organigrama

|  |  |  |  |
| --- | --- | --- | --- |
| Nr. crt. | Compartimentul funcțional | Numărul de posturi anterior modificării | Numărul de posturi după modificare |
| 1. | Compartiment administrativ | 5 | 7 |

Anterior modificării, numărul total de posturi din instituție era de 13 posturi, iar după modificare va fi de 15 posturi.

Modificări în statul de funcții

|  |  |  |  |  |
| --- | --- | --- | --- | --- |
| Nr. crt. | Nr. crt. stat de funcții | Postul anterior transformării | Postul după transformare | Obs. |
| 1 | 6 | Referent de specialitate, grad IA | Referent de specialitate, grad II | Post vacant |

Față de cele de mai sus,

În temeiul prevederilor art. 129 alin. (2) lit. “a”, alin. (3) lit. “c” si art. 139 alin. (1) din Ordonanța de urgență nr. 57 / 2019 *privind Codul administrativ*, cu modificările și completările ulterioare,

Supunem atenției Consiliului Local al municipiului Deva proiectul de hotărâre în forma prezentată.

**SEF SERVICIU**

CRISTIAN SEBASTIAN FODOR

**CONSILIER JURIDIC**

LUCICA KERESTURI

**INSPECTOR DE SPECIALITATE**

SIMONA CIORNEI

**AVIZAT**

SERVICIUL RESURSE UMANE - PRIMARIA DEVA

FELEA DIANA